**Referat af bestyrelsesmøde 13. januar 2019 kl. 10-16**

**Idrættens Hus**

**Til stede**: Henrik Christoffersen (HC), Martin Uhd Grønbech (MU), Tobias Rasmussen (TR), Per Christensen (PC), Kirsten Jensen (KJ) og Jens Ellitsgaard (JE, referent).

**Afbud**: Peter Brandt Andersen (PBA), Mikkel Juul Larsen (MJL), Freddy Frederiksen (FF) og Søren Skau (SS)

**1. Bordet rundt**

Ud over snak om løst og fast informerede PC om, at han vil komme med en endelig evaluering af Kørestols B-VM efter at have holdt evalueringsmøde med spillerne. Der har været en del sygdom, og blandt andet derfor har det ikke været muligt at samle hele holdet til en snak endnu. PC's evaluering blev rundsendt per mail den 16. december.

PC har også snakket med Camilla Engelgreen fra Aarhus Curling Club, som kigger på at starte kørestolscurling, og de arbejder på at arrangere et møde om emnet sammen med en deltager fra Parasport Danmark. Mødet mellem PC, Camilla Engelgreen og Parasport Danmark skal også omhandle en eventuel Paracurlingens dag i Aarhus.

**2. Info fra formanden**

Der blev informeret lidt omkring toplederseminar for specialforbundsformænd i forbindelse med DIF's Sport 2018. Heraf kom en diskussion om sponsorater, og det blev konstateret at DCuF bør have nedskrevne regler omkring sponsorregler og sponsorater på fx trøjer til internationale stævner (fx en Sponsor politik).

Der har været en del aktivitet på forbundets FaceBook side i forbindelse med julekonkurrence, hvor der var billetter til Dame VM i Silkeborg på højkant. Der er kommet en del flere følgere på siden, som gør at vi har mulighed for at profilere os til et bredere publikum denne vej.

**3. Orientering fra udvalg**

MU gjorde opmærksom på, at Eliteudvalget mangler et MasterCard (eller lignende) med stor kredit til indkøb af flybilletter. Der var problemer med betaling af flybilletter til det kommende event i New Zealand (World Qualification event)

HC og PBA har snakket om at starte et Medie-udvalg/PR-udvalg, som skal holde gang i FaceBook og sørge for andre medierelaterede opgaver (billeder fra diverse curlingarrangementer og eventuelt historier). Arbejdet skal naturligvis koordineres med udviklingskonsulenten, som kan hjælpe og have glæde af dette.

**4. Status fra Lotte**

Samarbejder med Silkeborg omkring aktiviteter for skoler i forbindelse med Dame VM 2019. De fleste aktiviteter med skolebørnene på is er nok efterhånden urealistiske, men skolerne inviteres i hvert fald ud at se curling. Specielt fokuseres på at invitere alle 6. klasser i Silkeborg kommune ud at se kampe til Dame VM, og det forsøges så at lave nogle arrangementer i efteråret for de samme klasser, hvor de kommer ud at spille curling i Silkeborg

Lotte har efterlyst lidt sparring på, hvilket og hvor meget udstyr til klubben der kan erhverves i denne sammenhæng, hvor der forhåbentligt skal mange skolebørn til curling.

Lotte har afklaret, at merchandise ved Formegan (internt trykkeri i Idrættens Hus) ikke kan købes for IKC "klippekort"

Lotte mangler klubber til at arrangere Curling Kick-off, hvor vi i år har mål om at arrangere dette i 4 klubber. Ålborg og Silkeborg er mulige klubber, men det vil også være fint at få klub med curlingis med.

Af afventende opgaver haves fortsat: 1-2-træner, fælles træningsdage for voksne spillere samt Curlingens dag.

**5. Status fra Dame VM 2019**

SS og FF havde begge måttet melde afbud til mødet. HC fortalte at loge til turneringen er skiftet ud efter at WCF har fået ny sponsor til arrangementet. Dette har muligvis givet udfordringer med diverse ting med logo, som allerede er bestilt.

Der er desuden kommet en ekstra person i projektorganisationen.

**6. DCuF økonomi**

Der skal ordnes noget papirarbejde i forhold til banken, så nuværende kasserer og formand selv har adgang til konti og netbank. Desuden skal der laves et overblik over, hvem der har kort til vores konti.

HC og TR laver budgetoplæg til næste møde.

regnskabet for 2018 viser indtægter for cirka 1,6 mio. DKK, da 2018 DCuF var støtte af Team Danmark i foråret 2018. Der forventes et overskud på over 200.000 DKK, som skal ses i sammenhæng med underskud i 2017 på cirka 340.000 DKK (180.000 DKK større end budgetteret). Dette skyldes udgifter til eliten afholdt i slutningen af 2017, hvor Team Danmarks støtte først er afregnet i 2018.

Det blev desuden konstateret at bestyrelseshonorar til PC mangler at komme til udbetaling.

**7. Elite-arbejdsgruppe**

Første møde i gruppen blev afholdt 9. december, og Mikkel fra DIF (som er vores tidligere DIF-konsulent) deltog. Der er planlagt en række møder i de kommende måneder, hvor der også vil blive arbejdet mellem møderne. Det er planlagt at få input fra andre idrætsforbund, og fra Viktoria Dupont, som har erfaring fra elitecurling i Rusland.

Det forventes at der ligger en rapport klar 1. april, som giver forslag (et eller flere) til fremtidig elite setup, og som vil kunne føre til behandling på generalforsamlingen 19. maj 2019.

**8. Code of Conduct (dokument sendt med ud til bestyrelsen)**

Bestyrelsen er enige om at følge den opdaterede Code of Conduct.

**9. Strategiaftale med DIF**

HC og Lotte har haft møde med DIF-konsulent omkring evaluering af 2018.

Spor 1 (bredde og udvikling) har fået en OK evaluering af DIF - dele af målene blev ikke opfyldt, især på grund af Lottes barsel.

Spor 2 (elite) har ikke opfyldt de resultater, der var sat mål for. Procesmål i strategien er desuden blevet uaktuelle, da Team Danmark har stoppet samarbejdet. "Medfinansiering af TD masterplan" er ikke længere relevant mål for DCuF. Der er hermed behov for at omformulere Spor 2, hvilket ikke synes fornuftigt før elite-arbejdsgruppen har arbejdet færdigt, og der er taget beslutninger om det fremtidige setup på elitesiden (Fx på generalforsamling). DIF vil formentligt tilbageholde støtte til Spor 2 indtil der er landet en fornuftig formulering af sporet og sat mål herfor.

**10. Junior/Nybegynder-camp(s)**

HC har gjort tanker om at kontakte klubberne og høre, om de vil være med i et nyt tiltag. Der er planer om at starte "nybegynderhold" op i så mange klubber som muligt, hvor der i forår/sommer kan køre en kampagne for at hverve nye medlemmer, som kan starte sammen ved sæsonstart, og have et forløb i en curlingklub, hvor de er (næsten) garanteret at starte sammen med andre nybegyndere, og dermed ikke skal føle sig alene blandt etablerede spillere.

Det er tanken at der skal være en betaling fra deltagerne (nybegyndere) for at træde ind i forløbet, som så kunne være 1. sæsons kontingent - på denne måde har folk betalt for aktiviteter hele året og kunne have større sandsynlighed for at møde op og holde ved. Det blev af JE kommenteret at rammerne kommer til at ligne curling Kick-off og potentielt være konkurrent hertil, men der skal naturligvis skabes en sammenhæng mellem disse ideer - fx kunne nybegynderforløbet i klubberne være lig (eller tæt på) curling Kick-off konceptet, og derved tælle som denne aktivitet i strategiaftalen. *Det er efterfølgende afklaret, at der her er tale om en ny måde at tænke og booste Curling Kick-off på med kampagne på sociale medier. Det er naturligvis valgfrit om klubberne vil benytte det udarbejdede materiale for curling Kick-off, eller om de vil lade sig inspirere heraf.*

Det er tanken at der i denne forbindelse arrangeres en eller flere nybegynder-camps, hvor nybegyndere mødet på tværs af klubber de er startet i, og får noget ekstra undervisning og inspiration. Dette kunne arrangeres sammen med juniorcamps. Der skal dog skaffes nogle frivillige til at arrangere disse samlinger i sæsonen 2019/2020. TR og HC vil arbejde videre med denne ide, oh tage fat i nogle potentielle hjælpere.

Kirsten undersøger om der kan findes en dag i Tårnby til juniortræf allerede i indeværende halvsæson, så der kan komme aktivitet her. Oplægget er nok bare en enkelt dag, hvor TR og MU vil hjælpe til.

TR skriver til MJL og SS om at tage kontakt til klubber vest for Storebælt og høre, om der er mulighed for at lave et juniorarrangement har også. Da oplægget kun er enkeltdage er der måske for lang transport på tværs af Storebælt, men alle juniorer skal stadig være velkomne.

**11. Dialogmøder**

HC vil spørge rundt i klubberne, om der er interesse for og opbakning til et dialogmøde mellem klubber og DCuF bestyrelse, og hvilke emner der er interesse i at få diskuteret. Med fordel kunne dialogmødet være i første halvdel af april, så det er et stykke tid før generalforsamlingen.

Det vil være muligt at tage emner op, som blev berørt på sidste års generalforsamling og som det vil være en fordel at få diskuteret igennem på forhånd i stedet for at diskutere dette på en generalforsamling - er kontingent sat til det rette beløb og struktureret på den rette måde?; trænger vedtægterne til en opdatering (formandsvalg, valg af kasserer på generalforsamlingen osv.)?

**12. Generalforsamling 19. maj 2019**

HC booker lokale med udstyr og frokost til generalforsamlingen. Andre forberedelser afventer lidt.

**13. Diskussion af kontingent i DCuF**

Diskussionen af dette kommer til at afhænge af, om der afholdes et dialogmøde. Et dialogmøde med direkte samtale vil give en bedre diskussion end e-mailkorrespondance, og det vil være for sent at sidde og skulle forsøge at blive enige om kontingent på selve generalforsamlingen.

Der var snak om, at kontingentet kunne ændres til at afhænge af antal stemmer ved generalforsamlingen i stedte for at være per medlem - dette vil til dels fjerne store klubbers incitament i at undlade indberetning af nogle grupper medlemmer, for på denne måde at betale lidt mindre i kontingent.

**14. Eventuelt**

Kirsten har kigget på at få lavet pins til æresmedlemmer. Pris for designet er dog ganske høj, men det kunne være en løsning at købe nogle stykker. Kirsten indhenter priser på 1, 3, 5 og 10 stk. hvorefter der tages beslutning om indkøb.

Næste møde er 9. april, og det blev diskuteret at lave dette møde om til et fysisk møde i Odense i stedet for video-møde, da udbyttet således vil blive højere. Der skal blandt andet gennemdiskuteres buget for 2020.

Aktionsliste på næste side…

**Aktionsliste**

|  |  |  |
| --- | --- | --- |
| **Aktion** | **Ansvarlig** | **Status** |
| Gennemgang og opdatering af Code of Conduct | Jens | Vedtaget 13/01-19 |
| Finde bedst egnede platform/database til at opbevare dokumenter | Martin |  |
| Lave årshjul med diverse opgaver og tidsfrister | Jens, Henrik, Tobias, Martin, Freddy | Udkast med format OK |
| Arrangere WCF trænerkursus i DK i august/september 2019 | ?? |  |
| Endelig evaluering af kørestols B-VM til bestyrelsen | Per |  |
| Afklaring af hvilke administrative arbejdsopgaver der kan laves af IKC | Henrik |  |
| Afklare økonomiske dispositioner, fuldmagter til konti, betalingskortholdere. Herunder at få adgang til konti og kigge på Mastercard til indkøb af flybilletter | Henrik, Tobias og Martin |  |
| Få IKC til at rundsende DIF retningslinjer for overholdelse af Persondatalovgivningen til klubberne | Henrik |  |
| Opstarte dialoger om kontingenter og eventuelle vedtægtsændringer i DCuF | Jens | afventer |
| Lave oplæg til budget 2020 | Henrik og Tobias |  |
| Kigge på juniorsamlinger forår 2019 | Kirsten og Tobias |  |
|  |  |  |
|  |  |  |
|  |  |  |